smcproject/ml-wiki-sentences huggingface dataset:
(1972) ISBN 0-214-65407-9 To the memory of childhood Translated by Eliza Kellogg Klose.
(1988) ISBN 0-8101-0789-9 Sofia Petrovna Translated by Aline Werth; emended by Eliza Kellogg Klose.
(1994) ISBN 0-8101-1150-0 The Akhmatova journals Translated by Milena Michalski and Sylva Rubashova; poetry translated by Peter Norman.
(1994) ISBN 0-374-22342-4 പുരസ്കാരങ്ങൾ 1990, the first recipient of the Andrei Sakharov Prize For Writer's Civic Courage .
ലിഡാർ ഇംഗ്ലീഷ് വിലാസം https://ml.wikipedia.org/wiki/Lidar ലിഡാർ ഉപയോഗിച്ച് ചിത്രീകരിച്ച കരടികൾ വരിവരിയായി നീങ്ങുന്ന ചിത്രം, Mound Group, Effigy Mounds National Monument
ലിഡാർ (LIDAR) എന്നത് "ലൈറ്റ് ഡിറ്റക്ഷൻ ആൻഡ് റേഞ്ചിംഗ്" അല്ലെങ്കിൽ "ലേസർ ഇമേജിംഗ്, ഡിറ്റക്ഷൻ, ആൻഡ് റേഞ്ചിംഗ്" എന്നിവയുടെ ചുരുക്കപ്പേരാണ്.
ലേസർ ഉപയോഗിച്ച് ഒരു വസ്തുവിനെയോ ഉപരിതലത്തെയോ ലക്ഷ്യമാക്കി പ്രതിഫലിച്ച പ്രകാശം റിസീവറിലേക്ക് മടങ്ങാനുള്ള സമയം അളന്ന് ശ്രേണികൾ നിർണ്ണയിക്കുന്നതിനുള്ള ഒരു രീതിയാണിത്.
ഇതിനെ ചിലപ്പോൾ 3-D ലേസർ സ്കാനിംഗ് എന്ന് വിളിക്കുന്നു; 3-D സ്കാനിംഗിന്റെയും ലേസർ സ്കാനിംഗിന്റെയും ഒരു പ്രത്യേക സംയോജനമാണ്.
LIDAR-ന് ഭൗമ, വായു, മൊബൈൽ ആപ്ലിക്കേഷനുകളുണ്ട്.
ഇതും കാണുക ലിഡാർ (LIDAR) ഉപയോഗിച്ച് ഗതാഗത നിയമം നടപ്പാക്കൽ അവലംബം ↑ ↑ Travis S. Taylor (2019).
Introduction to Laser Science and Engineering .
↑ Jie Shan and Charles K. Toth (2018).
Topographic Laser Ranging and Scanning: Principles and Processing (2nd ed.).
↑ ↑ പുറം കണ്ണികൾ The USGS Center for LIDAR Information Coordination and Knowledge (CLICK) – A website intended to "facilitate data access, user coordination and education of lidar remote sensing for scientific needs."
ലിഡാർ (LIDAR) ഉപയോഗിച്ച് ഗതാഗത നിയമം നടപ്പാക്കൽ
ലിഡാറിന്റെ വിപുലമായ ആപ്ലിക്കേഷനുകളിൽ ഒന്നാണ്  സ്പീഡ് ലിമിറ്റ് എൻഫോഴ്‌സ്‌മെന്റ് വഴിയുള്ള ട്രാഫിക് എൻഫോഴ്‌സ്‌മെന്റ് അഥവാ ഗതാഗത നിയമം നടപ്പാക്കൽ.
പരമ്പരാഗതമായി ഗതാഗത നിയമം നടപ്പാക്കാൻ ഉപയോഗിച്ചിരുന്ന റഡാറിനു പകരം 2000ആമാണ്ട് മുതൽ ലിഡാർ അധികമായി ഉപയോഗിച്ചുവരുന്നു.
വേഗത കണ്ടെത്തൽ, വാഹനം തിരിച്ചറിയൽ, ഡ്രൈവർ തിരിച്ചറിയൽ, തെളിവ് ശേഖരണം എന്നിവയുടെ മുഴുവൻ പ്രക്രിയയും യന്ത്രവത്കൃതമാക്കാൻ ഉദ്ദേശിച്ചാണ് നിലവിലെ ഉപകരണങ്ങൾ രൂപകൽപ്പന ചെയ്തിരിക്കുന്നത്.
കൈയിൽ പിടിക്കുന്ന ലിഡാർ സ്പീഡ് ഡിറ്റക്ഷൻ ഉപകരണം പ്രവർത്തിപ്പിക്കുന്ന പോലീസ് ഉദ്യോഗസ്ഥൻ ചരിത്രം
ജെറമി ഡൺ (ലേസർ ടെക്‌നോളജി ഇൻക്.) 1989-ൽ ഒരു പോലീസ് ലിഡാർ ഉപകരണം വികസിപ്പിച്ചെടുത്തു 2004-ൽ യു.എസ്. ട്രാഫിക് എൻഫോഴ്‌സ്‌മെന്റ് ഉപകരണങ്ങളുടെ 10% ലിഡാർ അടിസ്ഥാനപ്പെടുത്തി ആയിരുന്നു, 2006-ൽ ഇത് 30% ആയി ഉയർന്നു.
ആധുനിക റഡാർ യൂണിറ്റുകൾ ഇപ്പോഴും വിൽക്കുന്നുണ്ടെങ്കിലും ലിഡാറിന്റെ ഗുണങ്ങൾ കണക്കിലെടുത്താൽ നിലവിലെ വിൽപ്പനയിൽ ഭൂരിഭാഗവും ലിഡാറാണ് എന്ന് അനുമാനിക്കുന്നു.
പ്രവർത്തന തത്വം
അര സെക്കൻഡിൽ താഴെയുള്ള കാലയളവിൽ നൂറുകണക്കിന് ഇൻഫ്രാറെഡ് പൾസുകൾ ഓടുന്ന വാഹനത്തിലേയ്ക്ക് അയച്ച് അവ വാഹനത്തിൽ തട്ടി തിരിച്ച് വരുന്ന സമയം കണക്കാക്കുകയും അത് ഉപയോഗിച്ച് ഒരു വാഹനം സഞ്ചരിച്ച ദൂരത്തിലുള്ള മാറ്റം ഗണിക്കുകയും അതുവഴി വാഹനത്തിന്റെ വേഗത കണക്കാക്കുകയുമാണ് ലിഡാർ ഉപയോഗിച്ചുള്ള സ്പീഡ് ഡിറ്റക്ടറിന്റെ അടിസ്ഥാന തത്വം.
ഒരു സാധാരണ NHTSA അംഗീകൃത ലിഡാർ ഉപകരണം 905 nm തരംഗദൈർഘ്യമുള്ള , 3 മില്ലിറേഡിയൻ ബീം വ്യതിചലനത്തോടുകൂടിയ, 50 മില്ലിവാട്ട് ശക്തിയുള്ള ലേസർ പ്രകാശത്തിന്റെ 30ns പൾസുകളാണ് പുറപ്പെടുവിക്കുന്നത്.
കണ്ണിന് കേടുപാടുകൾ സംഭവിക്കുന്നില്ലെന്ന് ഉറപ്പാക്കാൻ കുറച്ച് പവർ മാത്രമാണ് ഉപയോഗിക്കുന്നത്.
905nm തരംഗദൈർഘ്യത്തിൽ, IEC 60825-1 പതിപ്പ് 2.0 പ്രകാരം ഒരു പൾസിന് പരമാവധി 0.5uJ ഊർജ്ജമാണ് അനുവദിച്ചിരിക്കുന്നത്.
പ്രകാശം ഒരോ നാനോ സെക്കൻഡിലും ഏകദേശം 30 സെന്റിമീറ്റർ സഞ്ചരിക്കുന്നു.
അപ്പൊൾ 30 നാനോ സെക്കൻഡ് (ns) ദീർഘമുള്ള ഒരു പൾസിന് 9 മീറ്റർ (30cm x 30ns = 900 cm)  നീളമുണ്ടാവും.
300 മീറ്റർ അകലെ സഞ്ചരിക്കുന്ന ഒരു വാഹനത്തിൽ തട്ടി റൗണ്ട് ട്രിപ്പ് പൂർത്തിയാക്കാൻ പൾസുകൾ 2,000ns എടുക്കും.
പൾസുകൾ തമ്മിലുള്ള സമയ ഇടവേള ഒരു ദശലക്ഷം നാനോ സെക്കൻഡ് എങ്കിലും ആയിരിക്കും.
ഇത്രയും ഇടവേള ഓരോ പൾസും ഉപയോഗിച്ച് ദൂരം കണക്കാക്കാൻ ആവശ്യത്തിനു സമയം നൽകുന്നതിനാണ്.
തരംഗദൈർഘ്യ പരിധി 899 നാനോമീറ്ററിനും 909നാനോമീറ്ററിനും ഇടയിൽ അല്ലാത്ത പ്രകാശത്തെ ഒഴിവാക്കാൻ തിരിച്ചുവരുന്ന ലൈറ്റ് ഫിൽട്ടർ ചെയ്യുന്നു.
ഒരു ഇന്റേണൽ പ്രൊപ്രൈറ്ററി അൽഗോരിതം കൃത്യമല്ലാത്ത റീഡിങുകൾ നിരസിക്കുന്നു.
ലിഡാറിനെ വെട്ടിക്കാൻ സാധാരണയായി ഈ ഫിൽട്ടറിനെ ഓവർലോഡ് ചെയ്യാനും അതുവഴി പിശക് തോന്നി നിരസിക്കൽ അൽഗൊരിതം അകാരണമായി റീഡീങ് നിരാകരിക്കാൻ പ്രേരിപ്പിക്കാനും ശ്രമിക്കുകയും ചെയ്യുക എന്ന തന്ത്രമാണ് പൊതുവേ പ്രയോഗിച്ചു കണ്ടുവരുന്നത്.
ഇതും കാണുക വീഡിയോ കണ്ടെത്തലും ശ്രേണിയും (VIDAR) അവലംബം 1 2 ↑ ↑ ↑ ↑
ശ്രീ അടുക്കത്ത്‌ ഭഗവതിക്ഷേത്രം ഇംഗ്ലീഷ് വിലാസം https://ml.wikipedia.org/wiki/Shree_Adukkath_Bhagavathy_Temple
കാസർഗോഡ്  ജില്ലയിലെ ബേഡടുക്ക ഗ്രാമപഞ്ചായത്തിൽപ്പെട്ട ബേഡകം ഗ്രാമത്തിൽ സ്ഥിതി  ചെയ്യുന്ന  അതി പുരാതനമായ ദേവീക്ഷേത്രമാണ് ശ്രീ അടുക്കത്ത്‌ ഭഗവതി ക്ഷേത്രം .
കാസർഗോഡ്‌-കാഞ്ഞങ്ങാട് ഹൈവേ റൂട്ടിലെ പൊയിനാച്ചി ജംഗ്ഷനിൽ നിന്നും 15 കിലോമീറ്റർ കിഴക്ക് ബന്തടുക്ക റോഡിലെ വേലക്കുന്ന് ബസ്‌ സ്റ്റോപ്പിൽ നിന്നും 3 കിലോമീറ്റർ തെക്കു മാറിയാണ് ഈ ക്ഷേത്രം സ്ഥിതിചെയ്യുന്നത്.
വിശാലമായ ഒരു മൈതാനപ്രദേശത്ത് കാട്ടുമരങ്ങളാലും സമൃദ്ധമായ ഒരു കാവ് (കൊച്ചുവനം) കാണാം.
ഈ വനത്തിന്റെ നടുവിലായാണ് ക്ഷേത്രം.
കാവിൽനിന്നും അല്പം തെക്കുഭാഗത്തായി നിരവധി ആമകൾ ഉള്ള ആമക്കുളവും ഉണ്ട്.
മഹിഷാസുരമർദ്ദിനി ദേവി
മഹിഷാസുരമർദ്ദി‍നിയായിട്ടാണ് ശ്രീ അടുക്കത്ത്‌ ഭഗവതിയുടെ സങ്കൽപം.
ശംഖ് , ചക്രം, വില്ല് , അമ്പ് എന്നീ ദിവ്യായുധങ്ങൾ നാല് തൃക്കൈകളിൽ ധരിച്ച്, കിരീടമണിഞ്ഞ്, ത്രിനേത്രയായി മഹിഷാസുരന്റെ തലയിൽ ചവിട്ടിനില്ക്കുന്നരൂപത്തിലുള്ള ദുർഗ്ഗയാണ് ഇവിടത്തെ പ്രതിഷ്ഠ.
ദേവിയുടെ ആവിർഭാവ കഥ
പണ്ട് ദേവസുരയുദ്ധത്തിൽ ഇന്ദ്രനെ പരാജയപ്പെടുത്തി മഹിഷാസുരൻ ദേവലോകവും ഇന്ദ്രസിംഹാസനവും കൈയടക്കി വാണു.
മഹിഷാസുരന്റെ പരാക്രമണം കാരണം ദേവന്മാരും മുനിമാരും മനുഷ്യരും പൊറുതിമുട്ടി.
ദേവന്മാർ ബ്രഹ്മദേവനോട് കൂടി മഹാവിഷ്ണുവിനെയും ശ്രീ പരമേശ്വരനെയും ശരണം പ്രാപിച്ച് കാര്യങ്ങൾ ഗ്രഹിപ്പിച്ചു.
മഹിഷാസുരന്റെ പരാക്രമ വൃത്താന്തം കേട്ട് കോപിഷ്ടരായ വിഷ്ണു ശിവന്മാരുടെ മുഖങ്ങളിൽ നിന്നും ഒരു അത്ഭുത തേജസ്സ് ഉദ്ഭൂതമായി.
ബ്രഹ്മാവിന്റെയും മറ്റു ദേവന്മാരുടെയും മുഖങ്ങളിൽ നിന്നും വെവ്വേറെ തേജസ്സുകൾ പൊങ്ങിവന്നു.
എല്ല തേജസ്സുകളും ഒന്നായി ചേർന്ന് ഒരു സ്‌ത്രീരൂപമായി ആദിപരാശക്തി അവതരിച്ചു.
മഹാലക്ഷ്മി എന്നു പേരായ ആ ശക്തി സ്വരൂപിണിക്ക് മഹാവിഷ്ണു ചക്രായുധവും ശ്രീ പരമേശ്വരൻ ത്രിശൂലവും നൽകി.
മറ്റു ദേവന്മാരും അവരവരുടെ ആയുധങ്ങൾ ദേവിക്ക് കൊടുത്തു.
ഹിമവാൻ വാഹനമായി സിംഹത്തേയും നൽകുകയുണ്ടായി.
അനേകം ദിവ്യായുധങ്ങളുമേന്തി സിംഹവാഹനയായി ഘോരരൂപിണിയായി അട്ടഹസിച്ചുകൊണ്ട് ദേവി മഹിഷാസുരനോട് യുദ്ധത്തിന് പുറപ്പെട്ടു.
ദേവിയുടെ നിശ്വാസത്തിൽ നിന്നും ഉദ്ഭവിച്ച ഭൂതഗണങ്ങളും യുദ്ധത്തിന് അണിനിരന്നു മഹിഷാസുരനും അസുരന്മാരും അനേകായിരം പടയോടുകൂടി ദേവിയുമായി യുദ്ധം ചെയ്തു.
9 ദിവസം അതിഘോരമായ യുദ്ധം നടന്നു.
ദേവിയും ഭൂതഗണങ്ങളും വാഹനമായ സിംഹവും ചേർന്ന് അസുരപ്പടകളെയും അവസാനം മഹിഷാസുരനെയും കൊന്നു വീഴ്ത്തി.
യുദ്ധം നടന്ന 9 ദിവസങ്ങളെ നവരാത്രിയായും വിജയം ആഘോഷിച്ച 10-ാം ദിവസത്തെ വിജയദശമിയായും ആഘോഷിച്ചു വരുന്നു.
മഹിഷ വധാനന്തരം ഘോരരൂപിണിയായ ദേവി മഹിഷാസുരന്റെ മസ്‌തകത്തിൽ കയറി നിന്നപ്പോൾ ദേവന്മാരും മഹർഷിമാരും ഭക്തരായ മനുഷ്യരും ദേവിയെ വാഴ്ത്തി സ്തുതിച്ചു.
സംപ്രീതയായ ദേവി ശാന്തസ്വരൂപിണിയായി കയ്യിൽ ശംഖചക്രങ്ങളും വില്ലും അമ്പും ധരിച്ച് അനുഗ്രഹഭാവത്തിൽ നിലകൊണ്ടു.
അങ്ങനെ ദേവിക്ക് മഹർഷിമാർ ബഹുമാനപുരസ്സരം സ്ഥാനം നൽകി ആരാധിച്ച പുണ്യസങ്കേതങ്ങളിൽ ഒന്നാണ് ശ്രീ അടുക്കത്ത് ഭഗവതി ക്ഷേത്രം.
ശ്രീ കുണ്ടംകുഴി പഞ്ചലിംഗേശ്വര ക്ഷേത്രം, ശ്രീ വേലക്കുന്ന് ശിവക്ഷേത്രം, ശ്രീ അടുക്കത്ത്‌ ഭഗവതി ക്ഷേത്രം, ശ്രീ അരിചെപ്പ് മഹാവിഷ്ണു ക്ഷേത്രം എന്നിവ പുരാതന ഋഷീശ്വരന്മാരാൽ പ്രതിഷ്ഠിക്കപ്പെട്ട് പരസ്പരം ബന്ധങ്ങലോടുകൂടി ബേഡകം ഗ്രാമത്തിൽ പ്രശോഭിക്കുന്ന ശൈവ-ശാക്ത-വൈഷ്ണവ തേജസ്സുകളാണ്.
കാലത്തിൻറെ ഒഴുക്കിനിടയിൽ മഞ്ഞുപോകാതെ നിലനിൽക്കുന ആധ്യാത്മിക ശ്രോതസ്സുകളാണ് ഈ പുണ്യ ക്ഷേത്രങ്ങൾ.
നൂറ്റാണ്ടുകൾക്കു മുമ്പ് ചിറക്കൽ കോലത്തിരി രാജാക്കന്മാരുടെ രാജവാഴ്ചയുടെ കീഴിൽ 'കവയനാട് സ്വരൂപം' എന്ന പേരിൽ അറിയപ്പെട്ടിരുന്ന ഈ ബേഡകം പ്രദേശവും ഇവിടത്തെ ക്ഷേത്രങ്ങളും "കവയനാട്ടായിരവാൻ"എന്ന സ്ഥാനപ്പെരോടുകൂടിയ 'മലയാളത്ത് കാമലോൻ' എന്ന സാമന്തന്മാരുടെ അധീനതയിലായിരുന്നു.
ഈ സാമന്തന്മാരുടെ കുലപരദേവതയായിരുന്നു  ശ്രീ അടുക്കത്ത്‌ ഭഗവതി.
പിന്നീട് ഈ സാമന്ത കുടുംബക്കാർ സന്താനമില്ലാതെ ക്ഷയിക്കാനിടയായ കാലഘട്ടത്തിൽ പ്രസ്തുത ക്ഷേത്രം 'അടുക്കത്ത്‌ വര്യർ'എന്ന വര്യർ കുടുംബത്തിന്റെ അധീനതയിലായി.
സന്താനമില്ലാതെവന്ന സാമന്തകുടുംബക്കാർ വടക്ക് 'മതക്കത്ത്' എന്ന സ്ഥലത്തെ ബല്ലാൾ കുടുംബത്തിൽ നിന്നും ഒരു ബല്ലാൾ സ്ത്രീയെ ദത്തെടുക്കുകയുണ്ടായി.
അതിലുണ്ടായ സന്തതി പരമ്പരകൾ നായന്മാരുടെ സമ്പ്രദായം സ്വീകരിച്ച് പലസ്ഥലങ്ങളിലും താമസിച്ച് തങ്ങളുടെ പൂർവികരുടെ സ്ഥലമായ ബേഡകത്ത് എത്തിച്ചേരുകയും പ്രബലന്മാരായി വാഴുകയും ചെയ്തു.
നീണ്ട ഇടവേളയ്ക്കു ശേഷം അടുക്കത്ത്‌ വാര്യർ കുടുംബത്തിൽ നിന്നും ക്ഷേത്രഭരണം ബേഡകം കാമലോൻ വലിയവീട് തറവാട്ടിലേക്ക്‌ തിരിച്ചുവരികയുണ്ടായി.
'അടുക്ക' എന്ന് പേരായ ആദിവാസി സ്ത്രീ പുല്ല് വെട്ടാൻ പോയപ്പോൾ ഭഗവതി വിഗ്രഹം കണ്ടെത്തുകയും കാമലോൻ തറവാട്ടിൽ വിവരമറിയിക്കുകയും തുർന്നു അവിടെ ക്ഷേത്രനിർമ്മാണം നടത്തിയെന്നും അങ്ങനെയാണ് അടുക്കത്ത്‌ ഭഗവതി ക്ഷേത്രം ഉണ്ടായായതെന്നുമുള്ള ഒരു ഐതിഹ്യം വേറെയും ഉണ്ട്.
നാഗപ്രതിഷ്ഠ
ക്ഷേത്രത്തിന്റെ കിഴക്ക് ഭാഗത്തെ കാവിനുള്ളിൽ നാഗാലയം ഉണ്ട്.
സർപ്പ ദോഷ പരിഹാരമായി ഇവിടെ പൂജകൾ നടത്തിവരുന്നു.
ആമക്കുളം (ആമപ്പള്ളം) ആമകൾ വിശ്രമിക്കുന്നു
ശ്രീ അടുക്കത്ത് ഭഗവതിക്ഷേത്രം പല സ്ഥലങ്ങളിലും അറിയപ്പെടുന്നത് തന്നെ ഇവിടുത്തെ ആമക്കുളത്തിന്റെ പേരിലാണ്.
മഹാവിഷ്ണുവിന്റെ കൂർമവതാര സങ്കൽപമുള്ള വിശേഷപ്പെട്ട ഒരു പള്ളമാണ് ഇത്.
നൂറുകണക്കിന് ആമകൾ ഇവിടെ ദൈവിക ചൈതന്യം ഉൾക്കൊണ്ട് ജീവിക്കുന്നത് കാണാം.
ആമകൾക്ക് നൂറ്റമ്പതിൽപരം വർഷം ആയുസ്സുണ്ടെന്നാണ് വിശ്വാസം.
ശ്രീ അടുക്കത്ത് ഭഗവതിയുടെ നൂറ്റാണ്ടുകളുടെ ചരിത്രം അറിയാവുന്ന ആമകൾ ആണ് ഇവിടെ ഉള്ളത്.
ആമകൾക്ക് വേണ്ടി ക്ഷേത്രത്തിൽ പ്രത്യേകം നിവേദ്യങ്ങൾ ഒരുക്കാറുണ്ട്.
ആനത്തഴമ്പ്, പാലുണ്ണി, മറ്റു മാറാ ത്വക്ക്-രോഗങ്ങൾ എന്നിവയ്‌ക്ക് പരിഹാരമായി ഇവിടെ ആമകൾക്ക് നിവേദ്യമർപ്പിക്കുന്ന ഒരു വഴപ്പാട് സങ്കൽപ്പം പണ്ട്മുതൽക്കേ ഉള്ളതാണ്.
വിദൂര ദേശങ്ങളിൽ നിന്നുപോലും അനേകം ഭക്തന്മാർ ഈ ക്ഷേത്രത്തിലെത്തി ആശ്രിതവത്സലയായ 
ശ്രീ അടുക്കത്ത് ഭഗവതിയെ ദർശിച്ച്‌ ആമകൾക്ക് അന്നനിവേദ്യം നടത്തി രോഗശമനവും ആയുരാരോഗ്യസൗഖ്യവും നേടുന്നുണ്ട്.
അതുപോലെ തന്നെ സ്ത്രീകളുടെ തലമുടി കൊഴിഞ്ഞു പോകുന്നതിന് പരിഹാരമായി ക്ഷേത്രനടയിൽ ഈർക്കിൽ കൊണ്ടുള്ള ചൂൽ സമർപ്പിക്കുന്ന പതിവും ഉണ്ട്.
അടുക്കത്ത് ഭഗവതീക്ഷേത്രത്തിലെ ആമക്കുളം കൂർമവതാര വിഗ്രഹം നാലമ്പല ദർശന പുണ്യം
ശ്രീ അടുക്കത്ത് ഭഗവതീക്ഷേത്ര ദർശനത്തിനെത്തുന്ന ഭക്തന്മാർ കുണ്ടംകുഴി, വേലക്കുന്ന് , അരിച്ചെപ്പ് ക്ഷേത്രങ്ങളിൽ കൂടി ദർശനം നടത്തിവരുന്നത് അത്യുത്തമമാകുന്നു.
ഈ നാലു ക്ഷേത്രങ്ങളിലും വഴിപാടുകൾ നടത്തി ആരംഭിക്കുന്ന എല്ലാ സംരംഭങ്ങളും ശുഭപര്യവസായിയായി ഭവിക്കുന്നതാണ്.
വേളാഴി വിഷ്ണുമൂർത്തി ദേവാലയം
ക്ഷേത്രത്തിൽ നിന്നും അര കിലോമീറ്റർ അകലെയായി സ്ഥിതിചെയ്യുന്ന ഈ ദേവാലയം എടപ്പണി ചേവിരി തറവാട് വകയാണ്.
ധനു മാസം 10 മുതൽ 17 വരെ നടക്കുന്ന ഇവിടത്തെ കളിയാട്ട ഉത്സവത്തിന് ധാരാളം ഭക്തജനങ്ങൾ എത്തിച്ചേരാറുണ്ട്.
കളിയാട്ടദിവസങ്ങളിൽ വിഷ്ണുമൂർത്തിയുടെ ദേവകോലം (തെയ്യം), അടുക്കത്ത്‌ ഭഗവതിയുടെ തിരുനടയിൽ എഴുന്നള്ളി മൊഴിചൊല്ലുന്ന പതിവും ഉണ്ട്.
ശ്രീ അടുക്കത്ത് ഭഗവതി ക്ഷേത്രത്തിലെ സേവാവിശേഷങ്ങൾ
ആപത്തുനിവാരണത്തിനും അഭീഷ്ടകാര്യസിദ്ധിക്കുമായി ധാരാളം ഭക്തജനങ്ങൾ ഈ ക്ഷേത്രത്തിലെത്തി കരുണാമയിയായ അടുക്കത്ത് ഭഗവതിക്ക് പലവിധ സേവകൾ നടത്തി തങ്ങളുടെ ആഗ്രഹ സാഫല്യം നേടിവരുന്നു.
നിറമാല, ചൊവ്വവിളക്ക് എന്നിവ പ്രധാനവഴിപാടുകളാണ്.
ചൊവ്വവിളക്ക് ചൊവ്വാഴ്ചകളിൽ മാത്രമേ നടത്താറുള്ളൂവെന്നതിനാൽ മുൻകൂട്ടി ബുക്ക്ചെയ്യേണ്ടതാണ്.
കൂടാതെ തുലാഭാരസേവ, കുങ്കുമാർച്ചന, തൃമധുര നിവേദ്യം, അരിവഴിപാട്, പായസം, അപ്പംനിവേദ്യം എന്നിവയും പ്രധാനവഴിപാടുകളാണ്.
വിദ്യാഭ്യാസത്തിനായി സരസ്വതി സന്നിധിയിൽ പ്രത്യേകം തൃമധുര നിവേദ്യവും പുഷ്പാഞ്ജലിയും നടത്താവുന്നതാണ്.
വനശാസ്താവിന് ശർക്കരപ്പായസം പ്രധാന വഴിപാടാണ്.
കൂടാതെ ആമകൾക്ക് "ചോറൂട്ട്" നിവേദ്യം ഈ ക്ഷേത്രത്തിൽ മാത്രം പതിവുള്ള വിശേഷപ്പെട്ട വഴിപാടാണ്.
മറ്റുക്ഷേത്രങ്ങളിൽ നിന്നും വ്യത്യസ്തമായി ശ്രീ അടുക്കത്ത് ഭഗവതിക്ക് എരുമപ്പാൽ നിവേദിക്കാറുണ്ട്.
ഈ ക്ഷേത്ര സന്നിധിയിൽ വെച്ച് ഭക്തന്മാർ ത്രികാല പൂജ(ഭക്തിസേവ) യും നടത്തിവരുന്നു.
ഈ ക്ഷേത്രത്തിന്റെ നാലമ്പലത്തിൽ വടക്കു പടിഞ്ഞാറേ കോണിൽ സരസ്വതി ദേവിയുടെ പ്രതിഷ്ഠയുണ്ട്.
ഈ ദേവിയുടെ ഉത്ഭവത്തെക്കുറിച്ച് ഒരു പുരാവൃത്തമുള്ളത് ഇങ്ങനെയാണ്.
ക്ഷേത്രേശ കുടുംബത്തിൽപ്പെട്ട കാമലോൻ കിഴക്കേവീട് തറവാട്ടിലെ ഒരു ഭക്തൻ കൊല്ലംതോറും കാൽനടയായി മൂകാംബികയിൽ പോയി നവരാത്രി ഭജനം നടത്തിവന്നിരുന്നു.
പ്രായാധിക്യം കാരണം മൂകാംബികയിൽ യാത്ര സാധ്യമാകാതെ വരുമെന്ന സ്ഥിതി വന്നപ്പോൾ അദ്ദേഹം മൂകാംബികയിലെ സൗപർണികാ നദിയിൽ നിന്നും ഭക്തിപൂർവം ദേവി സങ്കല്പമായി ഒരു ശില കൊണ്ടു വരികയുണ്ടായി.
തന്റെ ഭക്തന്റെ ആഗ്രഹപ്രകാരം മൂകാംബികാ ദേവി ആ ശിലയിൽ കുടികൊള്ളുകയും പിന്നീട് തന്ത്രി മുഖാന്തരം ആ ശിലയെ മൂകാംബികാ സങ്കല്പത്തിൽ സരസ്വതിയായി ശ്രീ അടുക്കത്ത് ഭഗവതി ക്ഷേത്രത്തിനകത്ത് പ്രതിഷ്ഠിക്കുകയും ചെയ്തു.
മലയാളികൾ സരസ്വതിയായിട്ടാണല്ലോ മൂകാംബികയെ സങ്കല്പിച്ചുവരുന്നത്.
പ്രസ്തുത മൂകാംബികാഭക്തന്റെ അനന്തരവകാശികളായ കിഴക്കേവീട് തറവാട്ടുകാർ സരസ്വതി ദേവിയുടെ നിത്യനിവേദ്യ ചെലവിന് വേണ്ടി എരിഞ്ഞിപ്പുഴ എന്ന സ്ഥലത്ത് പ്രത്യേകം ദേവസ്വം ഭൂമിയും നീക്കിവെച്ചിട്ടുണ്ടായിരുന്നു.
ഈ അടുത്ത കാലത്ത് സരസ്വതി ദേവിക്ക് പ്രത്യേക സ്വരൂപ ബിംബം ഉണ്ടാക്കി പ്രതിഷ്ഠ നടത്തിയിരിക്കയാണ്.
Adukkath Bhagavathi Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ശ്രീ കണ്ഠീരവ സ്റ്റേഡിയം ഇംഗ്ലീഷ് വിലാസം https://ml.wikipedia.org/wiki/Sree_Kanteerava_Stadium Sree Kanteerava Outdoor Stadium
ബംഗളൂരുവിലെ വിവിധോദ്ദേശകരമായ ഒരു സ്റ്റേഡിയമാണ് ശ്രീ കണ്ഠീർവ സ്റ്റേഡിയം .
ഫുട്ബോൾ മത്സരങ്ങൾക്ക് മിക്കപ്പോഴും ഈ സ്റ്റേഡിയം ഉപയോഗിക്കുന്നു.
ഒരു വോളിബോൾ കോർട്ട് , ട്രാക്ക് എന്നിവയും ഇവിടെ ഉണ്ട്.
2017-18-ന്റെ ഹീറോ ഇന്ത്യൻ സൂപ്പർ ലീഗ് (ഐഎസ്എൽ) കലാശക്കളി ഇവിടെവെച്ചാണ് നടന്നത്.
യോഗാഭ്യാസം
2017 ൽ നടന്ന അന്താരാഷ്ട്ര യോഗ ദിനാചരണത്തിനു സർക്കാരിന്റെ നേതൃത്വത്തിൽ ബെംഗളൂരു ശ്രീകണ്ഠീരവ സ്റ്റേഡിയത്തിൽ ഗാന്ധിയൻ അണ്ണാ ഹസാരെയ്ക്കൊപ്പം ലോകത്തെ ഏറ്റവും പ്രായമുള്ള യോഗാ ഗുരു ന്യൂയോർക്കിൽ നിന്നുള്ള താവോ പോർച്ചോൺ ലിഞ്ചും (വയസ്: 98), ഇന്ത്യയിലെ മുതിർന്ന യോഗാ ഗുരു അമ്മ നനമ്മാളും (വയസ്: 97) നേതൃത്വം നൽകി.
ബെംഗളൂരു എഫ്‌സി
ഇന്ത്യൻ സൂപ്പർ ലീഗിൽ കളിക്കുന്ന ഫുട്ബോൾ ടീമായ ബംഗളൂരു എഫ്.സിയുടെ ഹോം ഗ്രൗണ്ട് സ്റ്റേഡിയമാണ് ഇത്.
മത്സരങ്ങൾ ഐ.എസ്.എൽ സീസൺ മത്സരങ്ങൾ സ്കോർ ജയം 2017-18 ബംഗളൂരു vs എടികെ 1-0 ബംഗളൂരു 2017-18 ബംഗളൂരു vs മുംബൈ സിറ്റി 2-0 ബംഗളൂരു 2017-18 ബംഗളൂരു vs ചെന്നൈയിൻ 1-2 ചെന്നൈയിൻ അവലംബം
ശ്രീ കണ്ണങ്കോട് മഹാവിഷ്‌ണു ക്ഷേത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2023 ഡിസംബർ) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
കണ്ണൂർ ജില്ലയിലെ ഇരിട്ടി താലൂക്ക് കല്യാട് വില്ലേജിൽ സ്ഥിതി ചെയ്യുന്ന ഒരു പുരാതന ക്ഷേത്രമാണ്  ശ്രീ കണ്ണങ്കോട് മഹാവിഷ്‌ണു ക്ഷേത്രം.
ഈ ക്ഷേത്രം പുരാതന ബ്രാഹ്മണ ഗ്രാമമായ ഈശാനമംഗലത്ത് [ ചേലേരി , കണ്ണൂർ ] സ്ഥിതി ചെയ്യുന്ന മംഗലശ്ശേരി ഇല്ലത്തിൻറെ പാരമ്പര്യ അവകാശത്തിൽ ഉള്ളതാണ്.
നവീകരണാവശ്യാർത്ഥം കല്യാട് താഴത്ത് വീട്ടിൽ ഏൽപ്പിച്ചിരിക്കുന്നു.
ഐതീഹ്യമനുസരിച്ച് മാമാനിക്കുന്നു മഹാ ദേവിയുടെ ആരൂഢസ്ഥാനം ഇവിടെയാകുന്നു.
പ്രതിഷ്ഠകൾ മഹാവിഷ്‌ണു , ഗണപതി , ദേവി എന്നിവയാണ്.
എത്തിചേരാനുള്ള വഴികൾ കണ്ണൂർ നഗരത്തിൽ നിന്നും റോഡ്മാർഗ്ഗം 35 കിലോമീറ്റർ യാത്രചെയ്താൽ ഇവിടെ എത്താം.
തലശ്ശേരി നിന്നും ചാലോട് വഴി 32 കിലോമീറ്റർ ദൂരം.
തളിപ്പറമ്പ് നിന്നും ഇരിക്കൂർ വഴിയുള്ള ബസ്സിൽ 34 കിലോമീറ്റർ സഞ്ചരിച്ചാൽ ഇവിടെ എത്താം.
പ്രധാന ആഘോഷങ്ങൾ പ്രതിഷ്‌ഠാദിനം വാർഷിക ഉത്സവം വിശേഷ ദിവസങ്ങൾ വിഷ്ണുവിന് - വ്യാഴാഴ്‌ചകളും, തിരുവോണ നക്ഷത്രങ്ങളും പ്രാധാന്യം.
ദേവിക്ക് - ചൊവ്വാഴ്ച്ചകളും, വെള്ളിയാഴ്ച്ചകളും പ്രാധാന്യം.
അവലംബം 1904 ഒക്ടോബർ 31 ലെ മംഗലാപുരം റവന്യു സെറ്റിൽമെൻറ് റെക്കോർഡ്‌സ്, ആർകിവ്സ്, സിവിൽ സ്റ്റേഷൻ കോഴിക്കോട്, ശേഖരിച്ചത് 2011-07-08.
മലബാർ ദേവസ്വം ബോർഡ്
ശ്രീ കമലാംബാ ജയതി
മുത്തുസ്വാമി ദീക്ഷിതർ ആഹിരിരാഗത്തിൽ ചിട്ടപ്പെടുത്തിയ ഒരു കൃതിയാണ് ശ്രീ കമലാംബാ ജയതി .
കമലാംബാ നവാവരണ കൃതികളിൽ ഒൻപതാമത്തെ ആവരണമാണിത്.
ശ്രീ കമലാംബാ ജയതി ശ്രീ കമലാംബാ ജയതി ജഗദംബാ ശ്രീ കമലാംബാ ജയതി ശൃംഗാര രസ കദംബാ മദംബാ ശ്രീ കമലാംബാ ജയതി ചിദ്‌ബിംബ പ്രതിബിംബേന്ദു ബിംബാ ശ്രീ കമലാംബാ ജയതി ശ്രീപുര ബിന്ദുമധ്യസ്ഥ ചിന്താമണി മന്ദിരസ്ഥ ശിവാകാര മഞ്ചസ്ഥിത ശിവകാമേശാങ്കസ്ഥാ അനുപല്ലവി
സൂകരാനനാദ്യർചിത മഹാത്രിപുരസുന്ദരീം രാജരാജേശ്വരീം ശ്രീകരസർവാനന്ദമയ ചക്രവാസിനീം സുവാസിനീം ചിന്തയേഹം ദിവാകര ശീതകിരണ പാവകാദി വികാസകരയാ ഭീകരതാപത്രയാദി ഭേദനധുരീണതരയാ പാകരിപു പ്രമുഖാദി പ്രാർഥിത സുകളേബരയാ പ്രാകട്യ പരാപരയാ പാലിതോദയാ കരയാ ചരണം
ശ്രീമാത്രേ നമസ്തേ ചിന്മാത്രേ സേവിതരമാ ഹരീശ വിധാത്രേ വാമാദി ശക്തിപൂജിത പരദേവതായാഃ സകലം ജാതം കാമാദി ദ്വാദശഭിരുപാസിത കാദിഹാദി സാദിമന്ത്രരൂപിണ്യാഃ പ്രേമാസ്പദ ശിവഗുരുഗുഹജനന്യാം പ്രീതിയുക്ത മച്ചിത്തം വിലയതു ബ്രഹ്മമയ പ്രകാശിനീ നാമരൂപ വിമർശിനീ കാമകലാ പ്രദർശിനീ സാമരസ്യ നിദർശിനീ അർത്ഥം അവലംബം പുറത്തേക്കുള്ള കണ്ണികൾ സീതാ രാജനും ശിക്ഷ്യരും ചേർന്നുള്ള കമലാംബാ നവാവരണകൃതികളുടെ ആലാപനം
ശ്രീ (രാഗം)
കർണാടകസംഗീതത്തിലെ 22ആം മേളകർത്താരാഗമായ ഖരഹരപ്രിയയുടെ ജന്യരാഗമാണ് ശ്രീ .
ഇതൊരു വക്രരാഗമാണ് ഘടന,ലക്ഷണം ആരോഹണം സ രി2 മ1 പ നി2 സ അവരോഹണം സ നി2 പ ധ2 നി2 പ മ1 രി2 ഗ2 രി2 സ കൃതികൾ കൃതി കർത്താവ് എന്തരോ മഹാനുഭാവുലു ത്യാഗരാജസ്വാമികൾ കമലാംബികേ ശിവേ പാഹിമാം മുത്തുസ്വാമി ദീക്ഷിതർ ശ്രീ കമലാംബികേ മുത്തുസ്വാമി ദീക്ഷിതർ ചലച്ചിത്രഗാനങ്ങൾ ഗാനം ചലച്ചിത്രം ഏതോ വാർമുകിലിൻ കിനാവിലെ പൂക്കാലം വരവായി നീലരാവിലിന്നു നിന്റെ കുടും‌ബസമേതം ജീവിതമെന്നൊരു തൂക്കുപാലം നിറകുടം അവലംബം പുറത്തേക്കുള്ള കണ്ണികൾ ശ്രീരാഗത്തെപ്പറ്റി ഒരു ലേഖനം Archived 2023-05-07 at the Wayback Machine .
ശ്രീ അയ്യപ്പ കോളേജ്, ഇരമല്ലിക്കര
9°20′51.44″N 76°33′22.13″E ﻿ / ﻿ 9.3476222°N 76.5561472°E ﻿ / 9.3476222; 76.5561472
ആലപ്പുഴജില്ലയിലെ ചെങ്ങന്നൂരിൽ സ്ഥിതിചെയ്യുന്ന ഒരു സർക്കാർ കോളേജാണ് ശ്രീ അയ്യപ്പ കോളേജ്, ഇരമല്ലിക്കര .
1995 ൽ ചെങ്ങന്നൂരിനടുത്തുള്ള ഇരമല്ലിക്കര എന്ന ഗ്രാമത്തിലാണ് ഈ കോളേജ് സ്ഥാപിക്കപ്പെട്ടത്.
തിരുവിതാംകൂർ ദേവസ്വം ബോർഡിന്റെ ഉടമസ്ഥതയിലുള്ള ഈ കോളേജ് കേരള സർവകലാശാലയുമായി അഫിലിയേറ്റ് ചെയ്തിരിക്കുന്നു.
തിരുവിതാംകൂർ ദേവസ്വം ബോർഡ് തന്നെയാണ് കോളേജിന്റെ നിയന്ത്രണവും നിർവ്വഹിക്കുന്നത്.
വകുപ്പുകൾ കൊമേഴ്സ് വിത്ത് കമ്പ്യൂട്ടർ സയൻസ് കമ്പ്യൂട്ടർ സയൻസ് ഇലക്ട്രോണിക്സ് കൊമേഴ്സ്യൽ മൈക്രോബയോളജി, ബയോ കെമിസ്ട്രി മാത്തമാറ്റിക്സ് ഓറിയന്റൽ ഭാഷകൾ ഫിസിക്കൽ എഡ്യൂക്കേഷൻ അക്രഡിറ്റേഷൻ
ഇത് എൻ‌എ‌എസി അംഗീകൃത കോളേജാണ്.
അവലംബങ്ങൾ ↑ പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് കേരള സർവ്വകലാശാല കോളേജുകളുടെ പട്ടിക
ശ്രീ എം
നാഥ് സമ്പ്രദായത്തിൽപ്പെട്ട ഒരു യോഗിയാണ് ശ്രീ എം (ജനനം മുംതാസ് അലി ഖാൻ).
മഹാവതർ ബാബാജിയുടെ ശിഷ്യനായിരുന്ന ശ്രീ മഹേശ്വർനാഥ് ബാബാജിയുടെ ശിഷ്യനാണെന്ന് ഇദ്ദേഹം അവകാശപ്പെടുന്നു.
ശ്രീ എം, ശ്രീ മധുകാർനാഥ് ജി എന്നും അറിയപ്പെടുന്നു.
ആന്ധ്രാപ്രദേശിലെ മദനപ്പള്ളിയിലാണ് ശ്രീ എം താമസിക്കുന്നത്.
1948 നവംബർ 6ന് തിരുവനന്തപുരത്ത് വഞ്ചിയൂരിൽ ഒരു സാധാരണ മുസ്ലിം കുടുംബത്തിൽ ജനിച്ച മുംതാസ് അലിയാണ് പിന്നീട് ശ്രീ.എം (മധുകർനാഥ്) ആയത്.
9-ാം വയസ്സിൽ മതങ്ങളുടെ മതിൽക്കെട്ടില്ലാത്ത ആത്മീയതയിലൂടെ മനുഷ്യനിലെ 
സഹജമായ നന്മ വീണ്ടെടുക്കാനാകും എന്ന് വിശ്വസിക്കുന്ന നാഥ് പരമ്പരയിൽപ്പെട്ട ഗുരു മഹേശ്വർ നാഥ് ബാബാജിയുടെ ശിഷ്യനായി.
19-ാം വയസ്സിൽ ഹിമാലയത്തിൽ യാത്രചെയ്ത് നിരവധി ഋഷികളെയും യോഗിമാരെയും കണ്ടു.
ഗുരുവിന്റെ നിർദ്ദേശപ്രകാരം ഹിമാലയത്തിൽ നിന്ന് മടങ്ങി, സത്സംഗ് ഫൗണ്ടേഷന്റെയും മാനവ ഏകതാമിഷന്റെയും പ്രവർത്തനങ്ങൾക്ക് നേതൃത്വം നൽകുന്നു.
ശ്രീ എം വിവാഹിതനും രണ്ടു കുട്ടികളുടെ പിതാവുമാണ്.
സ്വയം തിരിച്ചറിവിനുള്ള അന്വേഷണം
അദ്ദേഹത്തിന്റെ ആത്മകഥ അനുസരിച്ച്, [8] ശ്രീ എം തന്റെ പത്തൊൻപതാം വയസ്സിൽ തന്റെ വീട് ഉപേക്ഷിച്ച് ഹിമാലയത്തിലെ യജമാനനെ കണ്ടെത്തി.
അനന്തമായ തിരച്ചിലിൽ തളർന്നുപോയ അദ്ദേഹം ഒടുവിൽ ശ്രീ മഹേശ്വർനാഥ് ബാബാജിയെ കണ്ടുമുട്ടി - ഒൻപതു വയസ്സുള്ളപ്പോൾ കണ്ടുമുട്ടിയ അതേ വ്യക്തി ബദരീനാഥിനപ്പുറത്തുള്ള വ്യാസ ഗുഹയിൽ വച്ച്.
മൂന്നര വർഷക്കാലം യജമാനനോടൊപ്പം താമസിച്ച അദ്ദേഹം പലതും പഠിച്ചു.
പുസ്തകം അനുസരിച്ച്, അദ്ദേഹം നാഥ് പാരമ്പര്യത്തിലേക്ക് കടന്നുവന്ന് കുണ്ഡലിനി തീയെ ഉണർത്തി. [9]
അദ്ദേഹവും യജമാനനോടൊപ്പം ടിബറ്റിലെ തോലിംഗ്മട്ടിലേക്ക് കഠിനമായ യാത്ര നടത്തി.
[10ശ്രീ ഗുരുവിനെ കാണാനുള്ള അദ്ദേഹത്തിന്റെ ആഗ്രഹം - ശ്രീ ഗുരു ((മഹാവതർ ബാബാജി)) യെയും യജമാനന്റെ കൃപയാൽ നീലകാന്ത് കുന്നിൽ നിറവേറ്റി.
ഈ പുസ്തകത്തിൽ ശ്രീ ഗുരു എന്ന് വിളിക്കപ്പെടുന്ന മഹാവതർ ബാബാജിയാണ് മുൻ ജീവിതത്തിലെ തന്റെ യജമാനനെന്ന് രചയിതാവ് അവകാശപ്പെടുന്നു.
ശ്രീ എമ്മിന്റെ ഗുരു മഹേശ്വർനാഥ് ബാബാജിക്ക് ഭൗതികവൽക്കരിക്കാനും ഡീമെറ്റീരിയലൈസ് ചെയ്യാനും അധികാരമുണ്ടെന്നും ഭൂമിയിലും പുറത്തും ഏത് രൂപവും ഏറ്റെടുക്കാമെന്നും പറയപ്പെടുന്നു പ്രവർത്തനം
ആന്ധ്രാപ്രദേശിലെ മദനപ്പള്ളിയിൽ (ബാംഗ്ലൂരിൽനിന്നും മൂന്നു മണിക്കൂർ യാത്ര) സത്സംഗ് ഫൗണ്ടേഷന്റെയും മാനവ ഏകതാമിഷന്റെയും പ്രവർത്തനങ്ങൾക്ക് നേതൃത്വം നൽകുന്നു.
ടൈംസ് ഓഫ് ഇന്ത്യ നടത്തുന്ന ആത്മീയ ഫോറമായ സ്പീക്കിംഗ് ട്രീയിലും അദ്ദേഹം എഴുതുന്നു കാൽനടയാത്ര
കന്യാകുമാരിയിൽ നിന്ന് കശ്മീരിലേക്ക് 7500 കിലോമീറ്റർ സഞ്ചരിച്ച് 2015 ൽ ശ്രീ എം കാൽനടയായി (പദയാത്ര) ("വാക്ക് ഓഫ് ഹോപ്പ്" )എന്ന ഒരു നീണ്ട യാത്ര നടത്തി.
ഒരു നൂറ്റാണ്ടിലേറെ മുമ്പ് സമാനമായ ഒരു യാത്ര നടത്തിയ സ്വാമി വിവേകാനന്ദൻ എന്ന വിശുദ്ധന്റെ ജന്മവാർഷികത്തോടനുബന്ധിച്ച് 2015 ജനുവരി 12 നാണ് പദയാത്ര ആരംഭിച്ചത്.
[സർക്കുലർ റഫറൻസ്] സമർപ്പിത സഹയാത്രികരുടെ ഒരു സംഘത്തോടൊപ്പം ശ്രീ എം. 11 ഇന്ത്യൻ സംസ്ഥാനങ്ങൾ.
രാജ്യത്തിന്റെ സ്വതസ്സിദ്ധമായ ആത്മീയത പുനസ്ഥാപിക്കുന്നതിനുള്ള ഒരു അഭ്യാസമായി അദ്ദേഹം പദയാത്ര)കണക്കാക്കി.
പാദയാത്ര 2016 ഏപ്രിൽ 29 ന് കശ്മീരിലെ ശ്രീനഗറിൽ അവസാനിച്ചു.
കൃതികൾ ഗുരുസമക്ഷം - ഒരു ഹിമാലയൻ യോഗിയുടെ ആത്മകഥ ഹൃദയകമലത്തിലെ രത്നം - സനാതന ധർമ്മത്തിന്റെ  ശാശ്വതമൂല്യങ്ങൾ ഋഷീശ്വരന്മാരുടെ ദിവ്യദർശനം - മൂന്നു ഉപനിഷത്തുകൾ (ഈശാവാസ്യം,കേനം,മാണ്ഡൂക്യം) ഒരു ഹിമാലയൻ മാസ്റ്ററുടെ പരിശീലനം.
മജന്ത പ്രസ്സ്, 2010.
ലോട്ടസിലെ ജുവൽ: ഹിന്ദുമതത്തിന്റെ ആഴത്തിലുള്ള വശങ്ങൾ.
മജന്ത പ്രസ്സ്, 2011 അവലംബങ്ങൾ
ശ്രീ അടൽ ബിഹാരി വാജ്പേയി ഗവൺമെൻ്റ് മെഡിക്കൽ കോളേജ്, ഫരീദാബാദ് ഇംഗ്ലീഷ് വിലാസം https://ml.wikipedia.org/wiki/Shri_Atal_Bihari_Vajpayee_Government_Medical_College,_Faridabad
2022-ൽ സ്ഥാപിതമായ ശ്രീ അടൽ ബിഹാരി വാജ്‌പേയി ഗവൺമെന്റ് മെഡിക്കൽ കോളേജ് ഹരിയാനയിലെ ഫരീദാബാദിൽ സ്ഥിതി ചെയ്യുന്ന ഒരു സമ്പൂർണ്ണ തൃതീയ സർക്കാർ മെഡിക്കൽ കോളേജും ആശുപത്രിയുമാണ്.
നാഷണൽ മെഡിക്കൽ കമ്മീഷൻ അംഗീകരിച്ച കോളേജ് പണ്ഡിറ്റ് ഭഗവത് ദയാൽ ശർമ്മ യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിട്ടുണ്ട്.
മറ്റെല്ലാ ഇന്ത്യൻ മെഡിക്കൽ കോളേജുകളെയും പോലെ, നാഷണൽ എലിജിബിലിറ്റി കം എൻട്രൻസ് ടെസ്റ്റ് (നീറ്റ്) പരീക്ഷ വഴി മെറിറ്റിന്റെ അടിസ്ഥാനത്തിലാണ് ഈ കോളേജിൽ വിദ്യാർത്ഥികളെ പ്രവേശിപ്പിക്കുന്നത്.
ഈ കോളേജുമായി ബന്ധപ്പെട്ട ആശുപത്രി ഫരീദാബാദിലെ ഏറ്റവും വലിയ ആശുപത്രികളിൽ ഒന്നാണ്.
ഫരീദാബാദിലെ ശ്രീ അടൽ ബിഹാരി വാജ്‌പേയി ഗവൺമെന്റ് മെഡിക്കൽ കോളേജ് എംബിബിഎസ് കോഴ്‌സുകളിലെ വിദ്യാർത്ഥികളുടെ വിദ്യാഭ്യാസവും പരിശീലനവും ഏറ്റെടുക്കുന്നു.
ശ്രീ അരബിന്ദോ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ഇംഗ്ലീഷ് വിലാസം https://ml.wikipedia.org/wiki/Sri_Aurobindo_Institute_of_Medical_Sciences
ഇന്ത്യയിലെ മധ്യപ്രദേശ് സംസ്ഥാനത്തെ ദിഡോറിൽ സ്ഥിതിചെയ്യുന്ന ഒരു കൂട്ടം കോളേജുകളാണ് ശ്രീ അരബിന്ദോ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ( സിഐഎംഎസ് ).
കാമ്പസിനുള്ളിലെ മൊഹാക് ഹൈടെക് സ്‌പെഷ്യാലിറ്റി ഹോസ്പിറ്റലും ഇൻസ്റ്റിറ്റ്യൂട്ടിന്റെ സവിശേഷതയാണ്, ഇന്ത്യയിലെ ഏറ്റവും പ്രായം കുറഞ്ഞ ആളിൽ ബാരിയാട്രിക് സർജറി നടത്തിയ ആശുപത്രി.
ഭണ്ഡാരി ഗ്രൂപ്പ് ഓഫ് ഹോസ്പിറ്റലുകളുടെയും സ്ഥാപനങ്ങളുടെയും ഭാഗമാണ് ഈ സ്ഥാപനം.
പശ്ചാത്തലം SAIMS പ്രധാന കെട്ടിടത്തിന്റെ ഫോട്ടോ
2003-ൽ ഡോ. വിനോദ് ഭണ്ഡാരി സ്ഥാപിച്ചതാണ് ഈ സ്ഥാപനം.
ഇന്ത്യൻ യോഗിയും തത്ത്വചിന്തകനുമായ ശ്രീ അരബിന്ദോയുടെ പേരിലാണ് ഇതിന് പേര് നൽകിയിരിക്കുന്നത്.
മധ്യപ്രദേശിലെ മെഡിക്കൽ കോളേജുകളിൽ ഏറ്റവും വലിയ കാമ്പസും SAIMS-നുണ്ട്.
2012-ൽ യു.എസ്.എയിലെ സർജിക്കൽ റിവ്യൂ കോർപ്പറേഷൻ (എസ്‌ആർസി) ഈ സ്ഥാപനത്തെ ബാരിയാട്രിക് മെറ്റബോളിക് സർജറിക്കുള്ള ഇന്റർനാഷണൽ സെന്റർ ഓഫ് എക്‌സലൻസ് ആയി അംഗീകരിച്ചു.
സഹോദര സ്ഥാപനങ്ങളും ആശുപത്രികളും
പ്രധാന കാമ്പസിനുള്ളിൽ- ശ്രീ അരബിന്ദോ ഇൻസ്റ്റിറ്റ്യൂട്ട് ഓഫ് ടെക്നോളജി (എഞ്ചിനീയറിംഗ്) ശ്രീ അരബിന്ദോ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ഹോസ്പിറ്റൽ ശ്രീ അരബിന്ദോ ഇൻസ്റ്റിറ്റ്യൂട്ട് ഓഫ് മെഡിക്കൽ കോളേജ് പിജി ഇൻസ്റ്റിറ്റ്യൂട്ട് ശ്രീ അരബിന്ദോ കോളേജ് ഓഫ് ഡെന്റിസ്ട്രി പിജി ഇൻസ്റ്റിറ്റ്യൂട്ട് ശ്രീ അരബിന്ദോ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് കോളേജ് ഓഫ് നഴ്സിംഗ് ശ്രീ അരബിന്ദോ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് കോളേജ് ഓഫ് അലൈഡ് ഹെൽത്ത് പാരാമെഡിക്കൽ സ്റ്റഡീസ് ശ്രീ അരബിന്ദോ ഇൻസ്റ്റിറ്റ്യൂട്ട് ഓഫ് സ്പീച്ച് ആൻഡ് ഹിയറിംഗ് മോഹക് ഹൈടെക് സ്പെഷ്യാലിറ്റി ഹോസ്പിറ്റൽ മോഹക് കാൻസർ ഹോസ്പിറ്റൽ ശ്രീ അരബിന്ദോ ഇൻസ്റ്റിറ്റ്യൂട്ട് ഓഫ് ലേസർ ട്രീറ്റ്മെന്റ് ശ്രീ അരബിന്ദോ ഇൻസ്റ്റിറ്റ്യൂട്ട് ഓഫ് ലൈബ്രറി ആൻഡ് ഇൻഫർമേഷൻ സയൻസ് ശ്രീ അരബിന്ദോ ഇൻസ്റ്റിറ്റ്യൂട്ട് ഓഫ് മാനേജ്മെന്റ് ആൻഡ് സയൻസ് ശ്രീ അരബിന്ദോ ഇൻസ്റ്റിറ്റ്യൂട്ട് ഓഫ് ഫാർമസി ലാപ്രോസ്കോപ്പി അക്കാദമി ഓഫ് സർജിക്കൽ എജ്യുക്കേഷൻ ആൻഡ് റിസർച്ച് (ലേസർ)
മറ്റ് ബന്ധപ്പെട്ടതും ഏറ്റെടുത്തതുമായ സ്ഥാപനങ്ങളും ആശുപത്രികളും- ഭണ്ഡാരി ഹോസ്പിറ്റൽ ആൻഡ് റിസർച്ച് സെന്റർ ഇൻഡോർ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് അവലംബം
ലിറ്റിൽ സാൻ ബർനാർഡിനോ മലനിര ഇംഗ്ലീഷ് വിലാസം https://ml.wikipedia.org/wiki/Little_San_Bernardino_Mountains
ലിറ്റിൽ സാൻ ബർനാർഡിനോ മലനിര അമേരിക്കൻ ഐക്യനാടുകളിലെ തെക്കൻ കാലിഫോർണിയ സംസ്ഥാനത്തെ, റിവർസൈഡ് കൗണ്ടിയിലെ തെക്കുകിഴക്ക് സാൻ ബർനാർഡിനോ മലനിരകളിലും വടക്കേയറ്റത്ത് സാൾട്ടൻ കടലിന്റെ തീരദേശത്തുമായി ഏകദേശം 64 കിലോമീറ്റർ വ്യാപിച്ചുകിടക്കുന്ന ചെറിയ മലനിരയാണിത്.
തെക്ക് കൊളൊറാഡോ മരുഭൂമിയും വടക്ക് മൊജേവ് മരുഭൂമിയും ചേർന്ന് കോച്ചെല്ല താഴ്വര കൊണ്ട് ഈ ഭൂപ്രദേശത്തെ വേർതിരിക്കുന്നു.
ഇവിടത്തെ കൊടുമുടിയ്ക്ക് ഏകദേശം 4,000–5,000 അടി ഉയരം കാണപ്പെടുന്നു.
ഈ മേഖലയിലെ ഏറ്റവും ഉയരമുള്ള സ്ഥാാനത്ത് ക്വിൽ പർവ്വതം 5,813 അടി ഉയരത്തിൽ സ്ഥിതിചെയ്യുന്നു.
ഈ മലനിരയുടെ വടക്കേ അറ്റത്ത് ജോഷ്വാ ട്രീ നാഷണൽ പാർക്ക് കൂടാതെ ഇവിടെ ബിഗ് മൊറൊൻഗോ കനിയോൻ പ്രിസെർവും സ്ഥിതിചെയ്യുന്നു.
ഇവിടത്തെ മരുപ്പച്ചയിൽ പത്തിൽ ഒരു ഭാഗം കോട്ടൺവുഡും ( Populus fremontii ), റെഡ് യെല്ലോയും ( Salix laevigata ) ചേർന്ന് കാലിഫോർണിയയിലെ റിപാരിയൻ മേഖല സൃഷ്ടിക്കുന്നു.
കാലിഫോർണിയയിലെ തദ്ദേശ സസ്യമായ ഡെസേർട്ട് ഫാൻ പാം ( Washingtonia filifera ) കൃത്രിമമായി പ്രകൃതി സൗന്ദര്യം കൂട്ടാൻ ഇപ്പോൾ സാധാരണയായി ഉപയോഗിക്കുന്നു.
ലിറ്റിൽഹാംപ്ടൺ ഇംഗ്ലീഷ് വിലാസം https://ml.wikipedia.org/wiki/Littlehampton
ഇംഗ്ലണ്ടിലെ വെസ്റ്റ് സസെക്സിൽ അരുൺ ഡിസ്ട്രിക്റ്റിലുള്ള ഒരു നഗരമാണ് ലിറ്റിൽഹാംപ്ടൺ .
അരുൺ നദിയുടെ കിഴക്കൻ തീരത്ത് ഇംഗ്ലീഷ് ചാനലിനു സമീപമാണ് ഇത് സ്ഥിതിചെയ്യുന്നത്.
ലണ്ടന്റെ തെക്ക്-പടിഞ്ഞാറ് 83 കിലോമീറ്റർ അകലെയാണ് നഗരത്തിന്റെ സ്ഥാനം.
ലിറ്റിൽഹാംപ്ടണിലെ ആദ്യത്തെ മ്യൂസിയം 1928-ൽ ആരംഭിച്ചു.
മ്യൂസിയം 1991 ൽ മാനർ ഹൗസിലേക്ക് മാറ്റി.
ലിറ്റിൽഹാംപ്ടൺ റഗ്ബി ക്ലബ് 1985-ൽ സ്ഥാപിതമായി.
2000-ൽ ആണ് ഇവിടെ മില്ലേനിയം ക്ലോക്ക് ടവർ നിർമ്മിച്ചത്.
2009-ൽ ലിറ്റിൽഹാംപ്ടൺ അക്കാദമി ആരംഭിച്ചു.
1906-ൽ പട്ടണത്തിൽ ആദ്യത്തെ പൊതു ലൈബ്രറി ആരംഭിച്ചു.
1911-ൽ ഒരു ആശുപത്രി നിർമ്മിക്കപ്പെട്ടു.
1931-ഓടെ ലിറ്റിൽഹാംപ്ടണിലെ ജനസംഖ്യ 10,000-ത്തിലധികം ആയിരുന്നു.
അവലംബം പുറത്തേക്കുള്ള കണ്ണികൾ Littlehampton എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Arun District Council Littlehampton Town Council ലിറ്റിൽഹാംപ്ടൺ at Curlie